1. **2030 онд технологийн салбарт хамгийн өндөр цалинтай байх ТАВАН мэргэжил**

****

*Мэргэжлээ сонгохоор төлөвлөж буй болон карьертаа өөрчлөлт хийхээр гэж байгаа хүмүүст зориулан 2030 онд технологийн салбарт хамгийн өндөр цалинтай байх мэргэжлийг танилцуулж байна.*

***5. Блокчейн инженер (Blockchain engineer)***

Блокчейн инженер нь блокчэйн технологийг ашиглан архитектур, шийдлүүдийг боловсруулж хэрэгжүүлэх чиглэлээр мэргэшдэг. Дэлхий даяар блокчейн технологид зарцуулж буй хөрөнгө 2023 он гэхэд 15.9 тэрбумд хүрэх төлөвтэй байгаа нь блокчэйн мэргэжилтнүүдийн эрэлт хэрэгцээ ямар салбар, газар зүйн байрлалд байхаас үл хамааран өндөр байх шалтгаан болжээ.

Блокчэйн инженер нь програмчлалын нарийн ур чадвартай байх ёстой бөгөөд Ripple, R3, Ethereum, Bitcoin-ийн ард байгаа технологиуд, зөвшилцлийн арга зүй, аюулгүй байдлын протоколын стек, крипто сангууд болон функцүүдийн талаар нарийн ойлголттой байх ёстой. Блокчэйн инженерийн жилийн дундаж цалин 150,000 доллараас дээш байдаг.

***4. Програм хангамжийн архитектур (*Software Architech)**

Технологийн салбарт хамгийн өндөр цалинтай ажлын жагсаалтын дараагийнх нь Software Architech юм. Програм хангамжийн архитектор нь дизайны сонголт хийх, кодчилол, багаж хэрэгсэл, платформ гэх мэт техникийн стандартуудыг зааж өгөх замаар хөгжүүлэлтийн процессыг оновчтой болгодог.

*Програм хангамжийн архитектор болоход шаардлагатай ур чадварууд:*

* Өгөгдлийн загварчлал
* Програм хангамжийн архитектурын талаар онолын ойлголт
* Програмчлалын ур чадвар өндөр байх
* Аналитик ур чадвар өндөр байх

Програм хангамжийн архитекторын жилийн дундаж цалин 114,000 доллараас дээш байдаг. Энэтхэгт программ хангамжийн архитекторуудын эрэлт хэрэгцээ хамгийн өндөр байгаа бөгөөд цалин нь жилд 24 лакхаас 40 лах рупи хүртэл хэлбэлздэг.

**3. Их өгөгдлийн инженер (Big Data Engineer)**

Интернэт хэрэглэгчид өдөр бүр ойролцоогоор 2.5 квинтилиллион байт мэдээлэл үүсгэдэг. Байгууллагуудын 97 гаруй хувь нь их өгөгдлийг ашиглаж, инновац хийхийн тулд Big Data болон AI-д хөрөнгө оруулалт хийж байна.

Их өгөгдлийн инженер нь том өгөгдлийн программуудын томоохон бүтээн байгуулалт, ашиглалтын амьдралын мөчлөгийг бүхэлд нь төлөвлөж, зохион бүтээж, удирддаг.

Big Data архитекторт шаардагдах ур чадварууд:

* Hadoop, Spark, NoSQL зэрэг өгөгдөл хадгалах технологийг ойлгох
* Програмчлалын ур чадвар
* Өгөгдөл дүрслэх чадвар
* Харилцааны ур чадвартай

Big Data архитекторын жилийн дундаж цалин 140,000 доллар.

**2. Юмсын интернэт шийдлийн архитектор (Internet of Things IoT)**

IoT шийдлийн архитектор нь архитектур, дизайнтай холбоотой үйл ажиллагааг удирдан зохион байгуулах, оролцох, IoT шийдлийн хүрээн дээр суурилсан IoT экосистемийн нэгдсэн оролцоог хөгжүүлэх, бизнесийн хэрэгцээг шийдлийн архитектурын шаардлага болгон хөрвүүлэх үүрэгтэй.

Энэ мэргэжлээр ажиллахад жилд дунджаар 130,000 гаруй доллар олох боломжтой.

1. **Өгөгдөл шинжээч (Data Scientist)**

Өгөгдөл шинжээч бол ирээдүйд мэдээллийн технологид байх хамгийн өндөр цалинтай мэргэжил юм. Энэхүү мэргэжлийн эрэлт жил бүр 29 хувиар өсдөг бөгөөд 2013 оноос өдийг хүртэл 340 хувь өсчээ. Өгөгдөл шинжээч нь байгууллага зөв шийдвэр гаргаж, асуудлыг оновчтой шийдэхийн тулд шаардлагатай статистик өгөгдлүүдэд дүн шинжилгээ хийж, учир холбогдлыг тайлбарладаг. Тус мэргэжлийн цалин 2020 онд 150,000 ам.доллар байна.

Өгөгдөл шинжээч нь дараах чадвартай байх шаардлагатай. Үүнд:

* Машин сургалтын алгоритмыг ойлгодог байх
* Өгөгдлийн модел үүсгэдэг байх
* Phython, R, SAS болон бусад аналитик кодуудыг мэддэг байх
* Бизнест тулгарч буй асуудлуудыг тодорхойлж зөв гаргалгааг олдог байх

1. **Цагийг үр бүтээлтэй ашиглаж бүтээмжтэй байхад туслах аргууд**

*Маш их хугацааг ажилдаа зарцуулж байгаа хэрнээ үр дүн огт гарахгүй, ажлаа хийж, гэр бүлдээ цаг зарцуулж, өөртөө хувийн орон зай өгөхөд 24 цаг тань огт хүрэхгүй байна уу? Тэгвэл танд маш сайн төлөвлөлт, цагийн менежментийн ур чадвар дутагдаж байгаа хэрэг.Яг одоо хэрэгжүүлэх боломжтой ажлын бүтээмж, гэр бүлдээ зарцуулах цагийг тань нэмэх зөвлөгөөг хүргэж байна.*

1. **Цагийг хамгийн их үр ашиггүй үрэхэд хүргэдэг зүйлсээ тодорхойлж, зорилго тавь**

Бидний анхаарал маш хурдан сарнидаг. Иймд ажлаа хурдан хугацаанд хийхэд тань хамгийн их саад болж байгаа зүйлсийг жагсааж бичээрэй.

* Та маш их цагийг сошиал хуудсаа шалгахад зарцуулж байна уу?
* Та ажлаа хийж байхдаа олон цагийг зурвас бичих, дуудлагад хариулахад зарцуулж байна уу?
* Та ямар ч зорилгогүйгээр вэб сайтуудаар хэсэж үнэт цагаа үр ашиггүй өнгөрүүлж байгаа юм биш биз?

Эдгээр асуултад тодорхой хариулт өгч, анализ хийгээд, ажлаа хийхдээ зөвхөн түүндээ төвлөрч эдгээр зүйлсэд анхаарлаа хандуулахгүй байх зорилгыг өөртөө тавиарай. Мөн тэрхүү зорилгоо биелүүлснийхээ дараа өөрийгөө урамшуулахаа бүү мартаарай.

1. **Хийх зүйлсийнхээ жагсаалтыг гаргаж, бүгдийг урьдчилан төлөвлө**

Юу хийх ёстой зүйлсийнхээ жагсаалтыг гаргасныхаа дараа түүнийг хэзээ дуусгах ёстой, хийхэд хэр хугацаа зарцуулах зэргээр ангилан эрэмбэлээрэй. Ингэснээр та өдрөө төлөвлөхөд илүү амар болгоно.

1. **Нэг ажлыг эхлэхийнхээ өмнө жижиг ажлуудаа цэгцэл**

Том ажил эхлэхийн өмнө таныг “үүнийг яаж эхлүүлнэ дээ” гэдэг бодол тухайн ажлыг хийхээс халшрах, хойш тавих шалтгаан болж байдаг. Ийм учраас хамгийн хялбар, жижиг ажлаас үндсэн чухал ажилруугаа ороод үзээрэй.

1. **Олон ажлыг зэрэг бүү хий**

Лондонгийн их сургуулийн хийсэн судалгаагаар олон ажлыг зэрэг хийсэн хүний IQ шөнө унтаагүй хүнийхтэй адил буурдаг болохыг тогтоожээ. Олон даалгавар, ажлуудыг зэрэг хийх нь бүтээмжийг тодорхой хэмжээгээр бууруулдаг. Хэрэв та олон ажлын зэрэг хийх хүсэлтэй бол өөрөөсөө дараах асуултыг асуугаарай.

* Таны анхаарлыг хамгийн их сарниулдаг зүйл юу вэ?
* Та өөрийнхөө сошиал медиа, цахим төхөөрөмжүүдийг бүгдийг нь унтрааж чадах уу?

Боломжтой бол бүх төхөөрөмжүүдээ ажлаа дуусах хүртлээ унтраагаарай. Энэ нь тэмцэхэд тун хэцүү зуршил байж магадгүй ч ирээдүйд танд үнэ цэн өгнө гэдгийг бүү мартаарай.

**5. Амралт аваарай**

Өдөр бүр хийж буй ажлаасаа түр хугацаанд холдож, амрах цагийг өөртөө гаргаарай. Ингэх нь таны тархийг амрааж, илүү эрч хүчтэй, бүтээлч байхад тусална. Бясалгал нь амрах хамгийн үр дүнтэй аргуудын нэг.

Нурууны өвдөлт, нойргүйдэл, стрессийн хор нөлөөг бууруулахад бясалгал маш чухал үүрэгтэйг эрдэмтэд тогтоожээ. Мөн тархи мэдээллийг илүү үр дүнтэй боловсруулахад нөлөөлдөг аж.

1. **Бүгдийг та өөрөө хийх шаардлагагүй**

Бүх зүйлийг та өөрөө хийж, хүртээмжтэй байх шаардлагагүй. Иймээс ач холбогдол багатай ажлаа бусдаар хийлгэж цаг заваа хэмнээрэй.



**3. Карьераа төлөвлөх энгийн ДОЛООН АЛХАМ**

Карьер хөгжлийн төлөвлөгөө гэж юу вэ? Та ирээдүйд чухал албан тушаал хаших нэгэн болно гэж өөрийгөө төсөөлдөг үү? Дараагийн албаны дарга, маркетингийн ерөнхий менежер, магадгүй CEO ч юм уу? Хэрэв тийм төсөөлөл бодлын тань хаа нэгтээ байгаа бол бодлуудаа цэгцэлж, карьер хөгжлийн төлөвлөгөөгөө эхлүүлэхгүй бол эдгээр төсөөллүүд тань хүсэл төдий болж замхарна. Харин түүндээ хүрэх хамгийн сайн арга бол карьер хөгжлийн төлөвлөгөө зохиох юм.

**НЭГ. Ямар салбарт байхыг хүсэж байгаагаа тодорхойлох**

Энэ нь таныг төөрөгдлөөс ангижруулж, ямар төрлийн ажилд дуртай болохоо таньж мэдэхэд тустай юм. Хэрэв ирээдүйд баймаар байгаа салбараа одоо та тодорхойлчихвол өөрийгөө аль чиглэлээр хөгжүүлэхээ ойлгож мэдэхэд тус болно. Мөн та аль компанид ажиллаж байхыг хүсэж байгаагаа бичихээс гадна энэ төрлийн ажлыг хийхийн юунд нь дуртай болохохоо бичих ч боломжтой. Энэ нь карьер хөгжлийн төлөвлөгөөгөө бичих нэн тэргүүний шаардлагад тооцогддог

**ХОЁР. Зорилгоо тодорхойл**

Таны туйлын зорилго юу гэдгээ тодорхойлж, чиглэлээ гаргаж, зорилтуудаа энэхүү төлөвлөгөөндөө тусгаарай. Зөв зорилго тавих нь зөв алхам хийж, зөв үр дүнд хүрэх гол үндэс болно. Энэ нь таны байхыг хүсэж байгаа газар, хүсэл сонирхлоо бичихээс өөр зүйл учраас үүнтэй холихгүй байхыг хичээгээрэй. Зорилго бол таны сонгосон ажил мэргэжлээрээ очихыг хүсэж байгаа эцсийн цэг.

Тиймээс зорилгоо аль болох маш тодорхой нарийн бичих хэрэгтэй.

**ГУРАВ. Байр сууриа үнэл**

Та карьерынхаа хувьд яг одоо ямар байр суурьтай байгаагаа эргэн нэг хараарай. Зорилгынхоо хаана нь явааг дахин тодорхойлж, зөв байр суурин дээр байгаа эсэхээ өөрөөсөө асуугаарай. Удирдах албан тушаалыг онилж байгаа юу? Зорилгодоо хүрэхэд тань хангалттай бүх мэдлэг, чадвар танд байна уу? Эдгээрийг нэг эргэцүүлээрэй. Үүний тулд бүхий л туршлага, ур чадвар, мэдлэгээ тодорхойлон бичиж, тэр бүхэн таны карьерын хөгжилтэй холбогдож чадаж байгаа эсэхийг бодолцох нь. Ингэснээр одоо хаана байгаагаа тодорхойлж, дараагийн зорилгодоо хүрэх алхмаа тодорхойлж чадна гэсэн үг.

**ДӨРӨВ. Зорилгодоо хүрэх SMART цагалбар гарга**

Дээрх бүхэнд дүгнэлт хийсний үндсэн дээр ухаалаг төлөвлөгөөнүүдээ гаргах нь. SMART гэдэг нь

• Specific - тодорхой нарийвчилсан

• Measurable - хэмжиж болохуйц

• Achievable - хүчин чармайлт гаргах хэмжээний

• Realistic - бодитой

• Timely - цаг хугацаатай зорилтуудыг хэлж байгаа хэрэг.

Цаг хугацаатай, бодитой төлөвлөлт гаргах нь дээрх зорилтууддаа хүрэхэд өөрийгөө хөшүүрэгдэх маш сайн арга юм. Ингэснээр та дараагийн шат ахихад юу шаардлагатай байгаагаа бүрэн мэдэж, гартаа оруулснаар түүндээ системтэй хүрэх боломжтой болно.

**ТАВ. Өөрт тулгарч байгаа саад бэрхшээлүүдээ тодорхойл**

Энэ бол карьер хөгжлийн төлөвлөгөө гаргахын хамгийн хэцүү хэсэг байх болно. Энэхүү асуудлуудаа тодорхойлохын тулд та хоёр хэсэгт хуваан авч үзэх боломжтой. Эхний хэсэгт та өөрийн зан төлөв, зуршил зэрэг өөрт байдаг бэрхшээлээ бичиж болно. Харин дараагийн хэсэгт өөрийн богино болон урт хугацааны зорилтдоо хүрэхэд саад болдог гадаад хүчин зүйлсийг нэрлэж болох юм. Ийнхүү жагсаан бичсэн бэрхшээлүүдээсээ нэг нэгээр нь ангижрах хэрэгтэй.

**ЗУРГАА. Төлөвлөгөөгөө бич**

Ингээд зорилгодоо хүрэх шат бүрээ тодорхойлсноор төлөвлөгөөгөө бичих боломжтой болно. Өөрийнхөө юу хүсэж байгаа, юу хийж болох төлөвлөгөөгөө гаргана. Ийнхүү амжилтаа ахиулах төлөвлөгөөнийхөө талаар мэргэжлийн санал авахын тулд зөвлөгч эсвэл менежертэй ярилцахад буруудах зүйлгүй. Алхам бүрийг хүснэгт хэлбэрээр танилцуулж, үйлдэл бүрийг хэрхэн, хэзээ хийх тухайгаа зөвлөгчтэйгөө хуваалцаарай. Танд мөн давхар төлөвлөгөө, уян хатан цагийн хуваарь болон зорилго байх хэрэгтэй тул үүнийг төлөвлөгөөндөө тусгаарай. Ингээд төлөвлөгөөгөө хагас жил тутам нягтлах хэрэгтэй. Ингэснээр өөртөө дүгнэлт хийж, тухай бүрд нь үйлдлээ засаад, сайжруулаад явах боломжтой болох юм.

**ДОЛОО. Цагаас цагт үүнийгээ үнэлж, жижиг хэдий ч чухал үе шат бүрийн үнэ цэнийг тодорхойл**

Таны амжилтын төлөвлөгөө нь хэн нэг итгэгчийн дагаж мөрддөг судар биш. Та зорилгодоо тууштай тэмүүлж, өөрийгөө хэт дарамтад оруулах шаардлагагүй. Бяцхан амжилтад хүрэх бүрдээ богино хугацаанд өөртөө амралт өгч, богино хугацааны амжилтаа үнэлээрэй. Ингэснээр та урам зоригтой, баяр хөөртэйгөөр урагшилж, өдөр бүр бүтээмжээ өсгөх боломжтой болох юм

**4. Burnout гэж юу вэ: Шинж тэмдэг, хор нөлөө, үе шат**

****

*Урт хугацаанд өндөр ачаалалтай ажиллах, стрессээсээ ангижрахгүй удаан хугацаанд явах нь таныг бие махбодын болон сэтгэл санааны хувьд ажлаас burnout-д ороход нөлөөлдөг. Энэхүү өвчлөл нь аажим аажмаар үүсдэг бөгөөд урт хугацаанд эмчлүүлэхгүй явах нь маш хор нөлөөтэй ажээ.*

**Burn out гэж юу вэ?**

1970 онд сэтгэлзүйч Герберт Фрейденбергер анх гаргаж ирсэн burn out хэмээх ойлголт нь бие мах бод, сэтгэл зүй, оюун санааны хэвийн бус байдлыг алдагдуулсан маш хүнд стрессийн түвшин юм.

Burn out-ийн энгийн нэг ядаргаанд оролтоос хэцүү зүйл нь хүмүүс өдөр тутмын үүрэг хариуцлагаа биелүүлэхэд хэцүү болгодог. Энэ нөхцөлд орсон хүмүүс амьдралын идэвхгүй, гутранги үзэлтэй болж өглөө босох ч эрч хүчгүй болсон байдаг. Burn out нь өөрөө яваандаа эмчлэгддэггүй бөгөөд эмчлэхгүй бол сэтгэл гутрал, зүрх судасны өвчлөл, чихрийн шижин зэрэг сэтгэл зүйн болон бие мах бодын ноцтой өвчлөлд хүргэдэг.

**Хэн өвчлөх магадлалтай вэ?**

Энэхүү өвчлөлөөр ачаалал ихтэй, стресст өртөмтгий төрлийн ажил хийдэг хүмүүс өртөх магадлал илүү өндөр. Мөн ажил мэргэжлийн онцлогоос гадна ажлынхаа хажуугаар хүүхэд өсгөж буй хүмүүс өртөх магадлалтай. Мөн ажлын төгс хийхийг эрмэлздэг, өөртөө хэт их ачаалал өгдөг хүмүүс үүний золиос болдог.

Хэрэв танд дараах шинж тэмдэг илэрч байвал та burnout болсон байж болзошгүй юм. Үүнд:

* **Ядрах-** Бие мах бод болон сэтгэл санааны хувьд ядарсан мэдрэмж төрөх. Толгой өвдөх, ходоод өвдөх, хоолны дуршил буурах, нойрны хэмнэл алдагдах.
* **Өөрийгөө тусгаарлах-** Гэр бүл, найз нөхөд, ойр дотны хүмүүстэйгээ ойлголцоход хүндрэлтэй болох, тэднээс зайгаа барих
* **Бодит байдлаас өөрийгөө холдуулахыг хичээх-** Ажлын ачаалал, эцэс төгсгөлгүй шаардлагаас өөрийгөө холдуулахын тулд зугтахыг хүсэх. Согтууруулах ундаа хэрэглэж, хэт их хооллож өөрийгөө тайвшруулахыг эрмэлзэх
* **Хэтэрхий эмзэг болох-** Амархан уурлаж, амархан гомдох мөн ердийн зүйлд хэт их уцаарлах гэх мэт
* **Хэт өвчлөмтгий болох-** Удаан хугацааны стресс нь дархлааг бууруулж амархан өвчлөх үндэс болдог.

**Burn-out-ийн сөрөг нөлөө:**

* Ажлын гүйцэтгэлд сөргөөр нөлөөлнө
* Хобби болон гэр бүлийнхэндээ цагийг зугаатай өнгөрүүлэхэд хүндрэл учруулна
* Зүрх судасны өвчин, чихрийн шижин, сэтгэл гутрал, амиа хорлолтод өртөх эрсдлийг нэмэгдүүлнэ

**Сэтгэл судлаач** Герберт Фрейденбергер нь энэхүү өвчний 12 үе шатыг тодорхойлсон.

**1-р үе шат:** **Хэт их хүсэл эрмэлзэлтэй болох-**Шинэ ажил эрхэлж байгаа хүмүүсийн хувьд ажлаа сайн хийхийг хүссэн хэт их хүсэл эрмэлзэл нь ядрах шалтгаан болдог.

**2-р үе шат: Өөрийгөө илүү их шаргуу ажилла гэж хүчлэх:** Хэт их амбиц нь цаг наргүй ажиллахыг шаарддаг.

**3-р үе шат: Өөрийнхөө хэрэгцээг үл тоомсорлох-** Унтаж амрах, эрүүл хооллох, дасгал хөдөлгөөн хийх зэрэг эрүүл амьдралын хэв маягаа золиослох

**4-р үе шат: Асуудлын шалтгааныг бусдаас хайх-** Өөрөө өөрийгөө маш их шахаж байгаагаа хүлээн зөвшөөрөхийн оронд дарга, хамтран ажилладаг хүмүүстээ бурууг өгөх

**5-р үе шат: Ажлаас өөр зүйлд цаг гаргахгүй байх-** Гэр бүлдээ цаг гаргах, найзуудтайгаа уулзах, болзоонд явах, кино үзэх, үдэшлэгт явах зэрэг нь эсэргээрээ дарамт болж эхлэх

**6-р үе шат: Үгүйсгэл-** Эргэн тойронд байгаа хүмүүстэйгээ харьцахдаа тэвчээргүй зан гаргана. Гэвч энэхүү үйлдэлдээ бусдыг буруутгана.

**7-р үе шат: Татгалзах-** Найз нөхдөөсөө хөндийрч эхэлнэ.

**8-р үе шат:Зан авир өөрчлөгдөх-** Илүү түрэмгий, хурдан ууртай болж эхэлнэ.

**9-р үе шат: Өөрийгөө алдаж эхэлнэ-** Өөрийгөө алдаж, амьдралаа удирдах чадвараа алдаж эхэлнэ.

**10-р үе шат: Сэтгэлийн түгшүүр мэдрэгдэх-**Үргэлж түгшүүр мэдэрч түүнийгээ давах туулахын тулд согтууруулах ундаа, мансууруулах бодис хэрэглэх, хэт их идэх, мөрийтэй тоглох зэрэг үйлдэл гаргаж эхэлнэ.

**11-р үе шат: Сэтгэлийн хямралд өртөх-Амьдрах утга учиргүй болж итгэл найдвараа алдаж эхэлдэг.**

**12-р үе шат: Сэтгэл зүйн болон бие махбодын уналт-** Сэтгэл гутрал болон бие мах бод ямар ч эрч хүчгүй, юу ч хийх хүсэлгүй болсон байна.

**5. 2022 онд хамгийн өндөр цалин авч буй CEO нар**

***1.Илон Маск- $595.3 million***

2022 оны технологийн салбарын хамгийн өндөр цалинтай гүйцэтгэх захирлын жагсаалтыг хөрөнгө оруулагч, бизнес эрхлэгч, тэрбумтан Илон Маск тэргүүлэв. Түүний хөрөнгө энэ оны 4-р сарын байдлаар 273 тэрбум ам.доллар хүрчээ.

### ***2. Тим Күүк – $133.7 million***

Apple-ын гүйцэтгэх захирал Тим Күүк технологийн бизнесийн хамгийн өндөр цалинтай гүйцэтгэх захирлын хоёрдугаарт жагсчээ. Тэрээр 10 гаруй жил технологийн салбарт ажилласан туршлагатай нэгэн бөгөөд Стив Жобсын удирдлага дор компанийн үйл ажиллагаа хариуцсан захирлаар ажиллаж байсан. 2011 онд ажлаа хүлээн авснаас хойш 2020 он хүртэл компанийн орлого, ашгийг хоёр дахин нэмэгдүүлж, компанийн зах зээлийн үнэлгээ 348 тэрбум доллараас 1.9 их наяд доллар болж өссөн байна.

### ***3. Томас Рутлеж– $116.9 million***

Томас М.Рутлеж нь 93,000 гаруй ажилтантай, 41 муж улсын 32 сая гаруй хэрэглэгчдэд Интернэт, ТВ, Дуут болон Мобайл харилцаа холбооны үйлчилгээ үзүүлдэг Spectrum брэндийн дор Charter Communications компанийн ТУЗ-ийн дарга,

гүйцэтгэх захирал юм. Түүний удирдлаган дор Charter Time Warner Cable болон Bright House Networks-тэй нэгдэж, компанийнхаа хэмжээг гурав дахин нэмэгдүүлсэн.

**4. Жозеф Ианниелло – $116.6 million**

Жозеф Р.Ианниелло нь тусгай зориулалтын худалдан авалтын компани болох Argus Capital Corp-ын гүйцэтгэх захирал, ТУЗ-ийн дарга юм. Тэрээр өмнө нь 2019 оноос 2020 оноос ViacomCBS-ийн CBS Entertainment Group нэгжийн дарга, 2018 оны 9-р сард CBS корпорацийн ерөнхийлөгч бөгөөд гүйцэтгэх захирлын үүрэг гүйцэтгэгчээр ажиллаж байсан

**5. Сумит Сингх – $108.2 million**

Сумит Сингх бол цахим худалдааны Chewy, Inc компанийн гүйцэтгэх захирал юм. Chewy-д орохоосоо өмнө Сумит Amazon болон Dell-д удирдах албан тушаал хашиж байсан. Тэрээр Остин дахь Техасын их сургуульд инженерийн чиглэлээр магистр хамгаалсан. Мөн Чикагогийн Их Сургуулийн Бут Бизнесийн Сургуулийн МВА зэрэгтэй.

**6. Энэ онд гарч буй шилдэг технологиуд**

****

*Дэлхийн Эдийн Засгийн Чуулганаас оны шилдэг, шинэ технологиудыг 10 дахь жилдээ танилцуулж байна. Цар тахлын үеийн дэлхий ертөнцөд өдгөө уур амьсгалын өөрчлөлтийг шийдвэрлэх, эрчим хүчний хэрэглээг бууруулах, хүнсний тогтвортой үйлдвэрлэл, хүн төрөлхтний эрүүл мэндийг дээшлүүлэх гэсэн томоохон сорилтууд тулгараад байгаа билээ. Тиймээс ДЭЗЧ эдгээр том асуудлыг шийдвэрлэхэд түлхэц болохуйц шилдэг 10 технологийг энэ удаа нэрлээд буй юм.*

**НҮҮРСТӨРӨГЧИЙГ БУУРУУЛАХ НЬ**

Уур амьсгалын асуудлыг шийдвэрлэх талаарх өргөн хүрээтэй амлалтууд шинэ технологиудыг илүү ихээр "төрүүлнэ". Улс орнууд хүлэмжийн хийн ялгарлаа бууруулахын тулд бүх хүчин чадлаа дайчлахад бэлэн болсон. Хүлэмжийн хийн ялгарлын хоёр дахь том үйлдвэрлэгч болох АНУ л гэхэд 2030 он гэхэд нүүрстөрөгчийн хэмжээг хоёр дахин бууруулж, 2005 оны түвшинд хүргэх зорилт тавьсан. Их Британи 1990 оны түвшнээсээ 68 хувь бууруулахаа мэдэгдсэн. Энэ мэтчилэн Парисын хэлэлцээрийн хүрээнд амласан амлалтаа биелүүлэх улс орнуудын чармайлтад технологийн дэвшил хамгийн чухал үүрэгтэй болж. Үүний тулд машин унах, хоол хийхээс авахуулаад өдөр тутмын амьдралын алхам бүрийг нүүрстөрөгч багатай, бүр огт ялгаруулдаггүй технологиор шийдэж, орлуулах шаардлага байгаа. Иймд Засгийн газрууд энэ чиглэлийн хөрөнгө оруулалтыг нэмэгдүүлэх хэрэгцээ үүсэж байгааг онцолжээ.

**АМЬСГАЛААР НЬ ӨВЧНИЙГ ОНОШЛОХ НЬ**

Өвчтөнүүдийг шинжилж, оношлох нь удахгүй амьсгаа аваад гаргахтай адил хялбархан болно. Амьсгал мэдрэгч шинэ төхөөрөмжийн тусламжтайгаар, хүний амьсгалд агуулагддаг 800 гаруй төрлийн найрлагыг ашиглан өвчнийг оношилдог болно. Тухайлбал, хүний амьсгал дахь ацетон өсөх нь чихрийн шижин өвчнийг илтгэдэг.

**ҮР ТАРИА ӨӨРӨӨ БОРДООГОО “ҮЙЛДВЭРЛЭДЭГ” БАЙВАЛ ЯМАР ВЭ?**

Газар тариалангийн үйлдвэрлэлийг нэмэгдүүлэхийн тулд өнөөдөр дэлхий дээр жил бүр 110 сая гаруй тонн азотын бордоо ашиглаж буй. Хэрэв үр тариа буурцагт ургамал шиг азотыг аммиак хэлбэрт "хөрвүүлэх" замаар газар тариалан өөрөө азотыг тогтоон барьж чадвал яах вэ? Шинээр гарч ирж буй шилдэг технологиудын жагсаалтад багтахын тулд судлаачид бусад үр тариаг эрдэнэ шиш шиг болгохыг зорьж байна. Шошны төрлийн ургамлын бордоо “үйлдвэрлэх” байгалийн чанарыг буурцагт ургамалд "хуулбарлахдаа" нянгийн хоорондох симбиотик молекулын холбоосыг ашиглахаар судлаачид ажиллаж байгаа юм.

**УТАСГҮЙ ДОХИОНООС ЭРЧИМ ХҮЧ**

Юмсын интернэт(IoT)-ийн ажиллагааны зарчим нь интернэт холболт ашигладаг олон тэрбум электрон төхөөрөмжөөс бүрдэх тал бий. IoT мэдрэгч нь бидний өдөр тутмын амьдралд чухал ач холбогдолтой өгөгдлийг мэдээлдэг, маш бага чадалтай төхөөрөмж. Батарей ашиглалтын хугацаа хязгаарлагдмал тул орон нутгийн орчинд цэнэглэхэд хүндрэлтэй болдог. Тэгвэл 5G технологи нь хангалттай хүчтэй утасгүй дохиог өгч байгаа тул IoT мэдрэгч дэх жижиг антенн нь ийм дохионоос эрчим хүч "цуглуулах” боломжтой болсон.

**ИЛҮҮ УРТ, ЭРҮҮЛ АМЬДРАЛЫГ ИНЖЕНЕРЧЛЭХ НЬ**

ДЭМБ-ын мэдээлснээр 2015-2050 оны хооронд 60 ба түүнээс дээш настай дэлхийн хүн ам 12 хувиас 22 хувь болж, хоёр дахин өсөх тооцоолол бий. Хөгшрөлт нь хорт хавдар, хоёрдугаар хэлбэрийн чихрийн шижин, сэтгэцийн хомсдол, зүрхний өвчин зэрэг цочмог болон архаг өвчинтэй холбогддог. Судлаачид хүнийг зөвхөн урт наслах төдийгүй эрүүлээр удаан амьдрахад тус болох молекулын зарчмын талаар эртнээс ойлголттой болсон. Омик технологи (жишээлбэл, бүх генийн үйл ажиллагааны концентрацийг эсвэл эс дэх бүх уургийн концентрацийг нэгэн зэрэг хэмжих боломжтой) болон эпигенетикийн ойлголтыг ашиглан судлаачид идэвхтэй эмчилгээний зорилтуудыг санал болгодог өвчний гол таамаглал болох биомаркеруудыг тодорхойлох боломжтой.